מרדכי גומפל

מרדכי גומפל (1912 - 7 ביוני 2009) היה צייר ופסל ישראלי יליד גרמניה.

==ביוגרפיה==
סגרפיטו בחדר האוכל בתחנת הכוח חיפה
מרדכי גומפל נולד בשנת 1912 בלמגו, גרמניה. את הכשרתו קיבל בפרנקפורט מהצייר היהודי הרמן ליסמן. במהלך תקופה זו זכה במלגה מקרן רוטשילד. בשנת 1937 הצטרף להכשרה חקלאית בדנמרק במסגרת תנועת החלוץ, ושנה לאחר מכן עלה לארץ ישראל והצטרף כחבר לקיבוץ שדה נחום. במקביל לעבודתו בקיבוץ כגנן, רועה צאן ורפתן, המשיך ליצור ויצר קשרי חברות אמיצים עם הצייר חיים אתר, מייסד המשכן לאמנות עין חרוד.

בין השנים 1939–1945 השלים גומפל את הכשרתו כאמן אצל יצחק דנציגר ועסק בעיקר בפיסול באבן. בעקבותיו של דנציגר אימץ גומפל מוטיבים ארכאיים שהיוו באותן שנים מקור השראה ליצירתו הפיסולית. בחוגו של דנציגר התיידד והושפע מהאמנים יוצאי גרמניה שלום סבא ורודי להמן, והפסל והסופר בנימין תמוז. בשנת 1949 עזב את הקיבוץ בעקבות נישואיו לרעייתו הראשונה, מרים (נולדה 1926), שהייתה שותפה לעבודתו בפסיפס, ופנה לפעילות חינוכית. החל מ-1953 החל לעסוק במוזאיקות, לאחר שעבר הכשרה בנושא באיטליה ויצר קירות פסיפס במספר מקומות ברחבי הארץ. כן יצר מספר יצירות קיר במוסדות ישראליים בלונדון ובפריז. בנוסף לפיסול ולמוזאיקות, יצר בטכניקות אומנות נוספות: חיתוכי עץ, קולאז'ים, יציקות ואקום ותבליטים. כמו כן, עיצב מדליות, בעיקר בהזמנת החברה הממשלתית למדליות ולמטבעות.

בשנת 2002 הוצגה תערוכה רטרוספקטיבית של יצירות מרדכי גומפל בבית האמנים בירושלים, באצירתם של גליה בר אור וירגן שפלר. באביב 2005 הציג עבודות חדשות בטכניקת הקולאז' בגלריה טל-אסתר בתל אביב.

גומפל התגורר ארבעים שנה במבשרת ציון והכיר שם את תרבות יהודי כורדיסטן. הדבר התבטא במספר יצירות שלו.

גומפל נקבר בחלקה הכורדית בהר המנוחות בירושלים.

== יצירות קיר ויצירות במרחב הציבורי בארץ (רשימה חלקית) ==
*ברחוב החלוץ בחיפה יש יצירה פיסולית מברזל של גומפל. בשני צידי מנהרת הולכי רגל שעוברת תחת שולי רחוב בלפור יש פסיפסים שנוצרו על יד מרדכי גומפל ורעייתו הראשונה, מרים.
*תמונת סגרפיטו הרועה והצאן [https://www.wallart.org.il/artworks/%d7%94%d7%a8%d7%95%d7%a2%d7%94-%d7%95%d7%94%d7%a6%d7%90%d7%9f/ (קישור חיצוני)], המכון הלאומי לחקר הבנייה, קריית הטכניון, חיפה
*יד זיכרון לברוך (בוריה) גורביץ, תבליט אבן, בית העלמין, קיבוץ אפיקים (1953)
*סגרפיטו מוזאיקה תנובת הארץ [https://www.wallart.org.il/artworks/%d7%97%d7%93%d7%a8-%d7%94%d7%90%d7%95%d7%9b%d7%9c-%d7%91%d7%99%d7%aa-%d7%93%d7%92%d7%95%d7%9f/ (קישור חיצוני)], ממגורות דגון, חיפה (1955)
*סגפריטו ואספת דגנת [https://www.wallart.org.il/artworks/%d7%95%d7%90%d7%a1%d7%a4%d7%aa-%d7%90%d7%aa-%d7%93%d7%92%d7%a0%d7%9a-%d7%a1%d7%92%d7%a8%d7%a4%d7%99%d7%98%d7%95/ (קישור חיצוני)], ממגורות דגון, דרך העצמאות 73, חיפה (1955)
*סגפריטו אישה בצילו של עץ [https://www.wallart.org.il/artworks/%d7%90%d7%99%d7%a9%d7%94-%d7%91%d7%a6%d7%99%d7%9c%d7%95-%d7%a9%d7%9c-%d7%a2%d7%a5/ (קישור חיצוני)], המשכן לאמנות עין חרוד מאוחד (1957–1959)
*ויטר'ז שבטי ישראל ושבעת המינים [https://www.wallart.org.il/artworks/%d7%a9%d7%91%d7%98%d7%99-%d7%99%d7%a9%d7%a8%d7%90%d7%9c-31/ (קישור חיצוני)], חדר האוכל, עין חרוד איחוד, גומפל מרדכי (1958–1964)
*סגרפיטו תנובת הארץ ושבעת המינים [https://www.wallart.org.il/artworks/%d7%a1%d7%9e%d7%9c%d7%99%d7%9d-%d7%90%d7%a8%d7%a6%d7%99%d7%a9%d7%a8%d7%90%d7%9c%d7%99%d7%99%d7%9d-%d7%90%d7%95-%d7%aa%d7%99%d7%90%d7%95%d7%a8-%d7%97%d7%92-%d7%a9%d7%91%d7%95%d7%a2%d7%95%d7%aa/ (קישור חיצוני)], חדר האוכל בתחנת הכוח, חוף שמן, חיפה (1961)
*סגפריטו אנדרטת והקימותי להם מטע לשֵׁם [https://www.wallart.org.il/artworks/%d7%95%d6%b7%d7%94%d6%b2%d7%a7%d6%b4%d7%9e%d6%b9%d7%aa%d6%b4%d7%99-%d7%9c%d6%b8%d7%94%d6%b6%d7%9d-%d7%9e%d6%b7%d7%98%d6%b8%d6%bc%d7%a2-%d7%9c%d6%b0%d7%a9%d6%b5%d7%81%d7%9d/ (קישור חיצוני)], גן השיירה, כצנלסון ואוסישקין, קריית מוצקין (1961)
*סגרפיטו הנפחים [https://www.wallart.org.il/artworks/%d7%94%d7%a0%d7%a4%d7%97%d7%99%d7%9d-%d7%94%d7%9e%d7%99%d7%aa%d7%95%d7%9c%d7%95%d7%92%d7%99%d7%99%d7%9d-%d7%aa%d7%95%d7%91%d7%9c-%d7%a7%d7%99%d7%9f-%d7%95%d7%90%d7%99%d7%9c%d7%9e%d7%a8%d7%99%d7%a0/ (קישור חיצוני)], סולתם, מבנה המנהלה לשעבר, יקנעם (1962–1965)
*קיר מוזאיקה בכניסה לחולון (1964)
*רצפת פסיפס, גלגל המזלות | מצפה הכוכבים, המרי 66, גבעתיים (1966)
*קיר מוזאיקה, יד לבנים, פתח תקווה (1966–1967)
*קיר מוזאיקה, בית פרומין (בנין הכנסת הישנה), ירושלים (1967–1968)
*חלונות ויטרז' אדם ועמלו [https://www.wallart.org.il/artworks/%D7%97%D7%A7%D7%9C%D7%90%D7%95%D7%AA/ (קישור חיצוני)], בית העם, כפר שמואל (1968)

==גלריה==
<gallery>
קובץ:GOMPEL.jpg|מתוך מערך הפסיפסים (1967-1966), בית יד לבנים, פתח תקווה
File:Mordechai Gumpel Carmelit.JPG|בלי כותרת, תחנת הכרמלית, חיפה
קובץ:Mordechai Gumpel Holon.JPG|"ובנו בתים וישבו", פסיפס על גבי קיר בניין מסחרי בחולון
File:2013 pesach 052.JPG|"אישה בצילו של עץ", ציור קיר (סגרפיטו), המשכן לאמנות על שם חיים אתר, עין חרוד
קולנוע אורה 2.jpg|יצירת מתכת על קיר המעבר בין בית ההסתדרות וקולנוע "אמפי" ברחוב החלוץ, לבין קולנוע אורה ברחוב הרצל, חיפה
</gallery>

==לקריאה נוספת==
*חיים גמזו, ציור ופיסול בישראל, הוצאת דביר, תל אביב, 1957.
*בנימין תמוז (עורך), דורית לויטה, גדעון עפרת, סיפורה של אמנות ישראל, הוצאת מסדה, 1980.
*גליה בר אור, ירגן שפלר, מרדכי גומפל - פסיפס של חלומות, בית האמנים בירושלים, 2002. 
*גדעון עפרת, ברלין-ירושלים:אמנות העלייה מגרמניה, קרן עופר לוין לאמנות ישראלית, 2015.

== קישורים חיצוניים ==

* 
* גליה בר-אור, "[https://web.archive.org/web/20071215000042/http://www.museumeinharod.org.il/hebrew/exhibitions/2004/mordichai_gumpel/article01.html מרדכי גומפל]", באתר המשכן לאמנות על שם חיים אתר
* 
* , 
* יוסי קמחי, "[https://web.archive.org/web/20131014162234/http://zmz.co.il/news.aspx?cid=69&aid=2285 לילה טוב, מרדכי גומפל]", זמן מבשרת.
* 
* מיכאל יעקובסון: [http://michaelarch.wordpress.com/2013/05/26/סיבוב-בעמק-יזרעאל-בין-ציפורי-כפר-יהושע/ על שתי עבודות שיצר גומפל ביקנעם], אתר 'חלון אחורי', 26.5.13
* [https://www.wallart.org.il/artwork/page/2/?search=%D7%92%D7%95%D7%9E%D7%A4%D7%9C&submit=%D7%97%D7%99%D7%A4%D7%95%D7%A9%20%D7%97%D7%95%D7%A4%D7%A9%D7%99 מרדכי גומפל באתר סקר אמנות קיר בישראל, יד יצחק בן צבי]

==הערות שוליים==

קטגוריה:ישראלים ילידי גרמניה
קטגוריה:ציירים ישראלים
קטגוריה:פסלים ישראלים
קטגוריה:מעצבי מדליות ישראלים
קטגוריה:אמני פסיפס
קטגוריה:שדה נחום: אישים
קטגוריה:מבשרת ציון: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1912
קטגוריה:ישראלים שנפטרו ב-2009